Document ID: 32012D0142

DECIZIA CONSILIULUI
din 14 februarie 2012
privind aderarea Uniunii Europene la Regulamentul nr. 29 al Comisiei Economice pentru Europa a Organizației Națiunilor Unite referitor la dispozițiile uniforme privind omologarea vehiculelor în ceea ce privește protecția pasagerilor aflați în cabina unui vehicul comercial
(Text cu relevanță pentru SEE)
(2012/142/UE)
CONSILIUL UNIUNII EUROPENE,
având în vedere Tratatul privind funcționarea Uniunii Europene,
având în vedere Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”) (1), în special articolul 3 alineatul (3) și articolul 4 alineatul (2) a doua liniuță,
având în vedere propunerea Comisiei Europene,
având în vedere aprobarea Parlamentului European (2),
întrucât:
(1)
Cerințele standardizate din Regulamentul nr. 29 al Comisiei Economice pentru Europa a Organizației Națiunilor Unite (UNECE) referitor la dispozițiile uniforme privind omologarea vehiculelor în ceea ce privește protecția pasagerilor aflați în cabina unui vehicul comercial (3) („Regulamentul nr. 29 UNECE”) vizează eliminarea barierelor tehnice din calea comerțului cu autovehicule dintre părțile participante la acordul revizuit din 1958 și asigurarea unui grad ridicat de siguranță pentru pasagerii vehiculelor.
(2)
La data aderării la acordul revizuit din 1958, Uniunea a aderat la un număr limitat de regulamente UNECE enumerate în lista din anexa II la Decizia 97/836/CE; Regulamentul nr. 29 UNECE nu a fost inclus în lista respectivă.
(3)
Ținând cont de modificările ulterioare ale Regulamentului nr. 29 UNECE și de Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (4), conform cărora Uniunea trebuie să țină cont de Regulamentul nr. 29 UNECE, respectivul regulament al UNECE ar trebui să fie integrat în sistemul UE de omologare de tip a autovehiculelor,
ADOPTĂ PREZENTA DECIZIE:
Articolul 1
Se aprobă Regulamentul nr. 29 al Comisiei Economice pentru Europa a Organizației Națiunilor Unite privind dispozițiile uniforme referitoare la omologarea vehiculelor în ceea ce privește protecția pasagerilor aflați în cabina unui vehicul comercial.
Articolul 2
Regulamentul nr. 29 al Comisiei Economice pentru Europa a Organizației Națiunilor Unite privind dispozițiile uniforme referitoare la omologarea vehiculelor în ceea ce privește protecția pasagerilor aflați în cabina unui vehicul comercial este parte a sistemului UE de omologare de tip a autovehiculelor.
Articolul 3
Prezenta decizie intră în vigoare în ziua următoare date publicării sale în Jurnalul Oficial al Uniunii Europene.
Articolul 4
Prezenta decizie este notificată Secretarului General al Organizației Națiunilor Unite de către Comisie.
Adoptată la Bruxelles, 14 februarie 2012.

Labels: 3
7
8
13